CELEX: 62018CB0293
Language: lv
Date: 2019-03-19 00:00:00
Title: Lieta C-293/18: Tiesas (otrā palāta) 2019. gada 19. marta rīkojums (Tribunal Superior de Justicia de Galicia (Spānija) lūgums sniegt prejudiciālu nolēmumu) — Sindicato Nacional de CCOO de Galicia/Unión General de Trabajadores de Galicia (UGT), Universidad de Santiago de Compostela, Confederación Intersindical Gallega (Lūgums sniegt prejudiciālu nolēmumu — Sociālā politika — Direktīva 1999/70/EK — UNICE, CEEP un EAK noslēgtais pamatnolīgums par darbu uz noteiktu laiku — 2. un 3. klauzula — Jēdziens “noteikta laika darba ņēmējs” — 4. klauzula — Nediskriminācijas princips — Situāciju salīdzināmība — Attaisnojums — Atlīdzinājums gadījumā, ja uz nenoteiktu laiku noslēgts darba līgums tiek izbeigts objektīva iemesla dēļ — Atlīdzinājuma neesamība, beidzoties uz noteiktu laiku noslēgtam doktoranta darba līgumam)

19.8.2019   
            
            
               LV
            
            
               Eiropas Savienības Oficiālais Vēstnesis
            
            
               C 280/11
            
         
      Tiesas (otrā palāta) 2019. gada 19. marta rīkojums (Tribunal Superior de Justicia de Galicia (Spānija) lūgums sniegt prejudiciālu nolēmumu) — Sindicato Nacional de CCOO de Galicia/Unión General de Trabajadores de Galicia (UGT), Universidad de Santiago de Compostela, Confederación Intersindical Gallega
      (Lieta C-293/18) (1)
      
      (Lūgums sniegt prejudiciālu nolēmumu - Sociālā politika - Direktīva 1999/70/EK - UNICE, CEEP un EAK noslēgtais pamatnolīgums par darbu uz noteiktu laiku - 2. un 3. klauzula - Jēdziens “noteikta laika darba ņēmējs” - 4. klauzula - Nediskriminācijas princips - Situāciju salīdzināmība - Attaisnojums - Atlīdzinājums gadījumā, ja uz nenoteiktu laiku noslēgts darba līgums tiek izbeigts objektīva iemesla dēļ - Atlīdzinājuma neesamība, beidzoties uz noteiktu laiku noslēgtam doktoranta darba līgumam)
      (2019/C 280/13)
      Tiesvedības valoda — spāņu
      
         Iesniedzējtiesa
      
      Tribunal Superior de Justicia de Galicia
      
         Pamatlietas puses
      
      
         Prasītāja: Sindicato Nacional de CCOO de Galicia
      
         Atbildētājas: Unión General de Trabajadores de Galicia (UGT), Universidad de Santiago de Compostela, Confederación Intersindical Gallega
      
      
         Rezolutīvā daļa
      
      
                  1)
               
               
                  1999. gada 18. martā noslēgtais Pamatnolīgums par darbu uz noteiktu laiku — kas ietverts Padomes Direktīvas 1999/70/EK (1999. gada 28. jūnijs) par UNICE, CEEP un EAK noslēgto pamatnolīgumu par darbu uz noteiktu laiku pielikumā — konkrēti tā 2. klauzulas 1. punkts un 3. klauzulas 1. punkts ir jāinterpretē tādējādi, ka šis pamatnolīgums ir piemērojams tādiem darba ņēmējiem, kas ir nodarbināti saskaņā ar pamatlietā aplūkotajiem doktoranta darba līgumiem.
               
            
                  2)
               
               
                  Pamatnolīguma par darbu uz noteiktu laiku — kas ietverts Direktīvas 1999/70 pielikumā — 4. klauzulas 1. punkts ir jāinterpretē tādējādi, ka tam nav pretrunā valsts tiesiskais regulējums, kurā darba ņēmējiem, kas nodarbināti saskaņā ar tādiem doktoranta līgumiem kā pamatlietā aplūkotie, šo līgumu termiņa beigās nav paredzēts maksāt nekādu atlīdzinājumu, lai gan uz nenoteiktu laiku nodarbināti darba ņēmēji saņem atlīdzinājumu gadījumā, ja viņu darba līgums tiek uzteikts objektīva iemesla dēļ.
               
            
         (1)  OV C 259, 23.7.2018.